CIDના સૂત્રોના જણાવ્યા પ્રમાણે, ભાજપના ધારીના પૂર્વ ધારાસભ્ય નલિન કોટડિયાની પણ પૂછપરછ કરવામાં આવશે. જગદીશ પટેલ અને અનંત પટેલને જ્યુડિશિયલ કસ્ટડીમાં મોકલાય પછી સમન્સ પાઠવીને કોટડિયાને પૂછપરછ માટે બોલાવાશે. CID ઓફિસરે કહ્યું કે, “આ કેસના બીજા આરોપી કેતન પટેલની જેલ પરિસરમાં બે દિવસ પૂછપરછ માટે મંજૂરી મળી છે. મુંબઈમાં રહેતા નલિન કોટડિયાના ભત્રીજા સંજય કોટડિયાને પૂછપરછ માટે બીજી વખત સમન્સ પાઠવીશું.”